Πώς να ρυθμίσετε το ενδοκανναβινοειδές σας σύστημα
Υπάρχουν πολλά πράγματα που μπορούμε να κάνουμε για να διατηρήσουμε την υγεία των διαφόρων συστημάτων του σώματος μας. Ο διαλογισμός και ο επαρκής ύπνος συμβάλλουν στην καλή λειτουργία του νευρικού συστήματος. Ένα ισορροπημένο πρόγραμμα άσκησης ενισχύει το μυοσκελετικό σύστημα. Υγιεινά τρόφιμα και ευεργετικά βακτήρια συμβάλλουν στη διατήρηση ενός λειτουργικού πεπτικού συστήματος...
Αυτές είναι μερικές καλές συνήθειες που είναι αρκετά διαδεδομένες. Ωστόσο, σπάνια εξετάζουμε τι μπορούμε να κάνουμε για να διατηρήσουμε την υγεία του ενδοκανναβινοειδούς μας συστήματος (ΕΚΣ). Η αλήθεια είναι ότι πολλοί άνθρωποι δεν γνωρίζουν καν την ύπαρξη αυτού του σημαντικού συστήματος στο ανθρώπινο σώμα.
Διαβάστε παρακάτω για να ανακαλύψετε τη σημασία του ενδοκανναβινοειδούς συστήματος και το πώς μπορείτε να το διατηρήσετε στη βέλτιστη κατάσταση.
Τι είναι το ενδοκανναβινοειδές σύστημα;
Το ενδοκανναβινοειδές σύστημα αποτελείται από διάφορους υποδοχείς που βρίσκονται σε ολόκληρο το σώμα. Το σύστημα αυτό παίζει καθοριστικό ρόλο σε πολλά άλλα βιολογικά συστήματα και συμβάλλει στη διατήρηση της ομοιόστασης—μιας κατάστασης βέλτιστης βιολογικής ισορροπίας. Το ενδοκανναβινοειδές σύστημα, που δεν εντοπίζεται μόνο στον άνθρωπο, έχει συμβάλλει στην εξέλιξη πολλών έμβιων όντων.
Το ενδοκανναβινοειδές σύστημα αποτελείται από τρία κύρια στοιχεία: τους κανναβινοειδείς υποδοχείς, τα ενδοκανναβινοειδή και τα εξειδικευμένα ένζυμα. Οι δύο κύριοι τύποι υποδοχέων—CB1 και CB2—εντοπίζονται σε διαφορετικούς τύπους κυττάρων σε όλο το σώμα. Υπάρχουν στο ανοσοποιητικό σύστημα, στο νευρικό σύστημα, στους μύες, στο δέρμα, στα οστά, στον εγκέφαλο και ακόμη και στο καρδιαγγειακό σύστημα.
Τα ενδοκανναβινοειδή που παράγει το σώμα, συγκεκριμένα η ανανδαμίνη (ΑΕΑ) και η 2-αραχιδονυλογλυκερόλη (2-AG), ενεργοποιούν αυτούς τους υποδοχείς. Τα κύτταρα παράγουν αυτά τα μόρια κατ΄απαίτηση πρόδρομων ουσιών με βάση το λίπος. Δρουν ως σηματοδοτικά μόρια και δεσμεύονται στους υποδοχείς, με τον ίδιο τρόπο που ένα κλειδί εφαρμόζει με ακρίβεια σε μια κλειδαριά. Και τα δύο ενδοκανναβινοειδή παίζουν σημαντικό ρόλο στη μάθηση, στον ύπνο, στην αναμόρφωση των οστών, στη σηματοδότηση του πόνου και στην προστασία της καρδιάς και των νεύρων.
Ο ενδοκανναβινοειδής τόνος
Όπως μπορείτε να δείτε, τα ενδοκανναβινοειδή διαδραματίζουν ζωτικό ρόλο στα πλαίσια του ενδοκανναβινοειδούς σας συστήματος. Είναι απαραίτητα στον οργανισμό για την ενεργοποίηση των κανναβινοειδών υποδοχέων την...